CELEX: 32012R0274
Language: fi
Date: 2012-03-27 00:00:00
Title: Komission täytäntöönpanoasetus (EU) N:o 274/2012, annettu 27 päivänä maaliskuuta 2012 , tietyistä kolmansista maista peräisin olevien tiettyjen elintarvikkeiden tuonnissa aflatoksiinipitoisuusriskien vuoksi käyttöön otettavista erityisehdoista annetun asetuksen (EY) N:o 1152/2009 muuttamisesta  ETA:n kannalta merkityksellinen teksti

28.3.2012   
            
            
               FI
            
            
               Euroopan unionin virallinen lehti
            
            
               L 90/14
            
         KOMISSION TÄYTÄNTÖÖNPANOASETUS (EU) N:o 274/2012,
   annettu 27 päivänä maaliskuuta 2012,
   tietyistä kolmansista maista peräisin olevien tiettyjen elintarvikkeiden tuonnissa aflatoksiinipitoisuusriskien vuoksi käyttöön otettavista erityisehdoista annetun asetuksen (EY) N:o 1152/2009 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Asetuksen (EY) N:o 178/2002 53 artiklan mukaan komissiolla on mahdollisuus toteuttaa kiireellisiä toimenpiteitä, kun on ilmeistä, että kolmannesta maasta tuodusta elintarvikkeesta tai rehusta aiheutuu todennäköisesti vakava riski ihmisten terveydelle, eläinten terveydelle tai ympäristölle eikä tällaista riskiä voida tyydyttävällä tavalla hallita yksittäisten jäsenvaltioiden toteuttamilla toimenpiteillä.
            
         
               (2)
            
            
               Komissio on komission asetuksella (EY) N:o 1152/2009 (2) ottanut käyttöön erityisehtoja tietyistä kolmansista maista tuotaville tietyille elintarvikkeille, joiden aflatoksiinipitoisuudet näyttävät säännöllisesti ylittävän komission asetuksessa (EY) N:o 1881/2006 (3) vahvistetut enimmäismäärät.
            
         
               (3)
            
            
               Asetuksen (EY) N:o 1152/2009 kattamien tiettyjen elintarvikeryhmien yhdistetyn nimikkeistön (CN) koodi on muuttunut, joten on aiheellista muuttaa kyseiset CN-koodit mainitussa asetuksessa.
            
         
               (4)
            
            
               On aiheellista kumota siirtymäsäännös, joka koskee Amerikan yhdysvalloista tuotuja elintarvikkeita, joihin ei sovelleta aflatoksiinin näytteenottoa koskevaa vapaaehtoista suunnitelmaa, koska toimijoille Amerikan yhdysvalloissa on annettu riittävästi aikaa ottaa käyttöön aflatoksiinin näytteenottoa koskeva vapaaehtoinen suunnitelma.
            
         
               (5)
            
            
               Kun otetaan huomioon elintarvikkeiden ja rehujen nopean hälytysjärjestelmän puitteissa tehtyjen ilmoitusten lukumäärä ja luonne, kauppamäärät, elintarvike- ja eläinlääkintätoimiston tekemien tarkastusten tulokset sekä valvonnan tulokset, näytteenottotiheyttä määritystä varten olisi joissain tapauksissa vähennettävä. Turkista peräisin olevien hasselpähkinöiden ja Brasiliasta peräisin olevien parapähkinöiden tuonnin yhteydessä on havaittu vain hyvin vähän vaatimustenvastaisia tapauksia. Tästä syystä on aiheellista vähentää näitä elintarvikkeita koskevien tarkastusten tiheyttä. Selvyyden vuoksi, ja jotta varmistetaan yhdenmukaisuus EU:n muun lainsäädännön kanssa, on aiheellista nimenomaisesti mainita, että tunnistustarkastustukset on suoritettava yhtä tiheästi kuin fyysiset tarkastukset (näytteenotto ja määritys).
            
         
               (6)
            
            
               Tämän vuoksi asetusta (EY) N:o 1152/2009 olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutossäännökset
   Muutetaan asetus (EY) N:o 1152/2009 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Soveltamisala
               1.   Tätä asetusta sovelletaan seuraavien elintarvikkeiden sekä niistä jalostettujen ja koostettujen elintarvikkeiden tuontiin:
               
                           a)
                        
                        
                           Seuraavat Brasiliasta peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 0801 21 00 kuuluvat kuorelliset parapähkinät;
                                    
                                 
                                       ii)
                                    
                                    
                                       CN-koodiin 0813 50 kuuluvat pähkinäsekoitukset tai kuivattujen hedelmien sekoitukset, jotka sisältävät kuorellisia parapähkinöitä;
                                    
                                 
                     
                           b)
                        
                        
                           Seuraavat Kiinasta peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 1202 41 00 tai 1202 42 00 kuuluvat maapähkinät;
                                    
                                 
                                       ii)
                                    
                                    
                                       CN-koodiin 2008 11 91 kuuluvat (tuotetta lähinnä olevan pakkauksen nettopaino suurempi kuin 1 kg) tai CN-koodiin 2008 11 98 kuuluvat maapähkinät (tuotetta lähinnä olevan pakkauksen nettopaino enintään 1 kg);
                                    
                                 
                                       iii)
                                    
                                    
                                       CN-koodiin 2008 11 96 kuuluvat paahdetut maapähkinät (tuotetta lähinnä olevan pakkauksen nettopaino enintään 1 kg);
                                    
                                 
                     
                           c)
                        
                        
                           Seuraavat Egyptistä peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 1202 41 00 tai 1202 42 00 kuuluvat maapähkinät;
                                    
                                 
                                       ii)
                                    
                                    
                                       CN-koodiin 2008 11 91 kuuluvat (tuotetta lähinnä olevan pakkauksen nettopaino suurempi kuin 1 kg) tai CN-koodiin 2008 11 98 kuuluvat maapähkinät (tuotetta lähinnä olevan pakkauksen nettopaino enintään 1 kg);
                                    
                                 
                                       iii)
                                    
                                    
                                       CN-koodiin 2008 11 96 kuuluvat paahdetut maapähkinät (tuotetta lähinnä olevan pakkauksen nettopaino enintään 1 kg);
                                    
                                 
                     
                           d)
                        
                        
                           Seuraavat Iranista peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 0802 51 00 tai 0802 52 00 kuuluvat pistaasipähkinät;
                                    
                                 
                                       ii)
                                    
                                    
                                       CN-koodiin 2008 19 13 kuuluvat (tuotetta lähinnä olevan pakkauksen nettopaino suurempi kuin 1 kg) ja CN-koodiin 2008 19 93 kuuluvat paahdetut pistaasipähkinät (tuotetta lähinnä olevan pakkauksen nettopaino enintään 1 kg);
                                    
                                 
                     
                           e)
                        
                        
                           Seuraavat Turkista peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 0804 20 90 kuuluvat kuivatut viikunat;
                                    
                                 
                                       ii)
                                    
                                    
                                       CN-koodiin 0802 21 00 tai 0802 22 00 kuuluvat kuorelliset tai kuorettomat hasselpähkinät (Corylus spp.);
                                    
                                 
                                       iii)
                                    
                                    
                                       CN-koodiin 0802 51 00 tai 0802 52 00 kuuluvat pistaasipähkinät;
                                    
                                 
                                       iv)
                                    
                                    
                                       CN-koodiin 0813 50 kuuluvat pähkinäsekoitukset tai kuivattujen hedelmien sekoitukset, jotka sisältävät viikunoita, hasselpähkinöitä tai pistaasipähkinöitä;
                                    
                                 
                                       v)
                                    
                                    
                                       CN-koodiin 2007 10 tai 2007 99 kuuluvat viikuna-, pistaasi- ja hasselpähkinäpastat;
                                    
                                 
                                       vi)
                                    
                                    
                                       CN-koodiin 2008 19 kuuluvat hasselpähkinät ja pistaasipähkinät valmisteina tai säilykkeinä, mukaan luettuina sekoitukset, ja CN-koodiin 2008 99 kuuluvat viikunat, valmisteina tai säilykkeinä, mukaan luettuina CN-koodiin 2008 97 kuuluvat sekoitukset;
                                    
                                 
                                       vii)
                                    
                                    
                                       CN-koodiin 1106 30 90 kuuluvat hasselpähkinöistä, viikunoista ja pistaasipähkinöistä valmistetut hienot ja karkeat jauhot sekä jauhe;
                                    
                                 
                                       viii)
                                    
                                    
                                       CN-koodiin 0802 22 00 ja 2008 19 kuuluvat paloitellut, viipaloidut ja rouhitut hasselpähkinät;
                                    
                                 
                     
                           f)
                        
                        
                           Seuraavat Amerikan yhdysvalloista peräisin olevat tai sieltä lähetetyt elintarvikkeet:
                           
                                       i)
                                    
                                    
                                       CN-koodiin 0802 11 tai 0802 12 kuuluvat kuorelliset tai kuorettomat mantelit;
                                    
                                 
                                       ii)
                                    
                                    
                                       CN-koodiin 2008 19 13 (tuotetta lähinnä olevan pakkauksen nettopaino suurempi kuin 1 kg) ja 2008 19 93 (tuotetta lähinnä olevan pakkauksen nettopaino enintään 1 kg) kuuluvat paahdetut mantelit;
                                    
                                 
                                       iii)
                                    
                                    
                                       CN-koodiin 0813 50 kuuluvat pähkinöiden tai kuivattujen hedelmien sekoitukset, jotka sisältävät manteleita.
                                    
                                 
                     2.   Edellä olevaa 1 kohtaa ei sovelleta elintarvikelähetyksiin, joiden bruttopaino on enintään 20 kg, eikä jalostettuihin tai koostettuihin elintarvikkeisiin, jotka sisältävät 1 kohdan b–f alakohdassa tarkoitettuja elintarvikkeita alle 20 prosenttia.”
            
         
               2)
            
            
               Poistetaan 4 artiklan 6 kohta.
            
         
               3)
            
            
               Korvataan 7 artiklan 4 ja 5 kohta seuraavasti:
               ”4.   Nimetyn tuontipaikan toimivaltaisen viranomaisen on tehtävä tunnistustarkastus ja otettava näyte aflatoksiini B1- ja kokonaisaflatoksiinipitoisuuden määritystä varten tietyistä lähetyksistä 5 kohdassa ilmoitetulla tiheydellä ja asetuksen (EY) N:o 401/2006 liitteen I mukaisesti ennen luovuttamista vapaaseen liikkeeseen unionin alueella.
               5.   Edellä 4 kohdassa tarkoitetut tunnistustarkastukset ja näytteenotto määritystä varten on tehtävä
               
                           a)
                        
                        
                           noin 50 prosentille elintarvikelähetyksistä, jotka tulevat Brasiliasta;
                        
                     
                           b)
                        
                        
                           noin 20 prosentille elintarvikelähetyksistä, jotka tulevat Kiinasta;
                        
                     
                           c)
                        
                        
                           noin 20 prosentille elintarvikelähetyksistä, jotka tulevat Egyptistä;
                        
                     
                           d)
                        
                        
                           noin 50 prosentille elintarvikelähetyksistä, jotka tulevat Iranista;
                        
                     
                           e)
                        
                        
                           noin 5 prosentille lähetyksistä kunkin 1 artiklan 1 kohdan e alakohdan ii ja iv–viii alakohdassa tarkoitetun Turkista peräisin olevan hasselpähkinöiden ja niistä saatujen tuotteiden luokan osalta, noin 20 prosentille lähetyksistä kunkin 1 artiklan 1 kohdan e alakohdan i ja iv–vii alakohdassa tarkoitetun Turkista peräisin olevan kuivattujen viikunoiden ja niistä saatujen tuotteiden luokan osalta sekä noin 50 prosentille lähetyksistä kunkin 1 artiklan 1 kohdan e alakohdan iii–vii alakohdassa tarkoitetun Turkista peräisin olevan pistaasipähkinöiden ja niistä saatujen tuotteiden luokan osalta;
                        
                     
                           f)
                        
                        
                           pistokokein 1 artiklan 1 kohdan f alakohdassa tarkoitetuille Amerikan yhdysvalloista peräisin oleville elintarvikelähetyksille.”
                        
                     
         2 artikla
   Siirtymätoimenpiteet
   Poiketen siitä, mitä 4 artiklan 1 kohdassa ja 7 artiklan 2 kohdassa säädetään, 1 artiklan 1 kohdan f alakohdassa tarkoitetut Amerikan yhdysvalloista peräisin olevat tai sieltä lähetetyt elintarvikkeet, jotka ovat lähteneet Amerikan yhdysvalloista ennen tämän asetuksen voimaantuloa ja joiden mukana ei ole aflatoksiinin näytteenottoa koskevan vapaaehtoisen suunnitelman puitteissa myönnettyä todistusta, voidaan tuoda EU:n alueelle sillä ehdolla, että niille tehdään fyysinen tarkastus, johon sisältyy näytteenotto ja määritys.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä maaliskuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 31, 1.2.2002, s. 1.
   
      (2)  EUVL L 313, 28.11.2009, s. 40.
   
      (3)  EUVL L 364, 20.12.2006, s. 5.